
AVIZ

asupra proiectului de Lege privind stabilirea unor forme de sprijin pentru unităţile de cult cu venituri mici sau fără venituri, ale micilor comunităţi de enoriaşi în dispersare aparţinând unităţilor de cult 
oficial recunoscute în ţară
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare cu proiectul de Lege privind stabilirea unor forme de sprijin pentru unităţile de cult cu venituri mici sau fără venituri, ale micilor comunităţi de enoriaşi în dispersare aparţinând unităţilor de cult oficial recunoscute în ţară, trimis comisiei cu adresa nr. P.L.-X 635 din 27 octombrie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 2 februarie 2005.
În urma dezbaterilor, membrii comisiei au hotărât, cu unanimitate, avizarea favorabilă a proiectului de lege în forma prezentată.

